Parlamentul  României

	Comisia pentru buget, finanţe şi bănci
	
	Bucureşti,        

Nr. 22/564/04.11.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar, cu care comisia noastră a fost sesizată în fond cu adresa Biroului Permanent nr. PL.x 500  din 19 octombrie 2009 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/564/04.11.2009


RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar 
     
     Cu adresa nr. PL.x 500  din 19 octombrie 2009 , Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar.
La întocmirea raportului s-au avut în vedere avizele Consiliului Legislativ şi al Comisiei  juridică, de disciplină şi imunităţi. 
               Prezentul proiect de Lege are ca obiect de reglementare modificarea şi completarea Ordonanţei de urgenţă a Guvernului nr.75/1999 privind activitatea de audit financiar, republicată, cu modificările ulterioare, în sensul corelării acesteia cu dispoziţiile Ordonanţei de urgenţă a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidate, prin care a fost transpusă Directiva 2006/43/CE privind auditul statutar al conturilor anuale şi al conturilor consolidate, respectiv:

· introducerea unor prevederi noi – activitatea Camerei Auditorilor Financiari din România să se desfăşoare sub supravegherea Consiliului pentru Supravegherea Publică a Activităţii de Audit Statutar, potrivit legii;

                                                     - înscrierea auditorilor financiari în Registrul public;

                                                         - competenţa Camerei de a emite norme pentru aprobarea auditorilor financiari care au fost înregistraţi în alte state membre UE şi în terţe ţări;

                                                         - interzicerea instituirii oricăror excepţii de la testul de aplicare a cunoştinţelor în practică din cadrul examenului de competenţă profesională;
-    modificarea sau completarea unor prevederi existente referitoare la 
                           – definiţia auditului financiar;

                           - atribuirea calităţii de auditor financiar;

                           - activităţile ce pot fi desfăşurate de auditorul financiar;

                           - pregătire profesională continuă a auditorului financiar.
                Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Lazăr Alexandrina, director adjunct în Ministerul Finanţelor Publice.

La lucrările comisiei au participat  29  deputaţi, din totalul de 33 membri ai comisiei.

Raportul comisiei a fost adoptat cu majoritate de voturi. 

Proiectul de lege a fost adoptat de Senat în şedinţa din data de 14 octombrie 2009.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar, în şedinţa din data de 3 noiembrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  cu amendamentele din Anexă.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

                                                                                                                                                                       ANEXĂ

I.Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Variantă Senat


	Amendamente Camera Deputaţilor
	Motivaţii

	1
	LEGE
pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar
	Nemodificat
	

	2
	Art.I.- Ordonanţa de urgenţă a Guvernului nr. 75/1999 privind activitatea de audit financiar, republicată în Monitorul Oficial al României, Partea I, nr. 598 din 22 august 2003, cu modificările ulterioare, se modifică şi se completează după cum urmează:
	Nemodificat
	

	 3
	1.Articolul 2 va avea următorul cuprins:

„Art. 2. – (1) Auditul financiar reprezintă activitatea efectuată de auditorii financiari, în vederea exprimării unei opinii asupra situaţiilor financiare sau ale unor componente ale acestora, exercitarea altor misiuni de asigurare şi servicii profesionale  potrivit standardelor internaţionale de audit şi alte reglementări adoptate de Camera Auditorilor Financiari din România.

        (2) Auditul financiar cuprinde şi auditul statutar, desfăşurat potrivit legii.”


	Nemodificat
	

	 4
	2. La articolul 3, alineatele (2) şi (3) vor avea următorul cuprins:

      
„(2) Auditorii financiari care au dobândit această calitate şi sunt membri ai Camerei, în exercitarea independentă a profesiei, desfăşoară în principal, următoarele activităţi:

a) auditul statutar al situaţiilor financiare anuale şi al situaţiilor financiare anuale consolidate, în situaţiile prevăzute de lege;
b) auditul financiar al situaţiilor financiare anuale şi al situaţiilor financiare consolidate ale entităţilor care au optat pentru auditarea situaţiilor financiare anuale;

c) misiuni de revizuire a situaţiilor financiare anuale, a situaţiilor financiare consolidate, precum şi a situaţiilor financiare interimare;

d) misiuni de asigurare şi alte misiuni şi servicii professionale, în conformitate cu standardele internaţionale în domeniu şi cu alte reglementări adoptate de Cameră;

e) audit intern.

 (3) Auditorii financiari pot desfăşura şi alte activităţi, precum:

a)  consultanţă financiar-contabilă;

b) management financiar-contabil;

c) pregătire profesională de specialitate în domeniu;

d) expertiză contabilă, evaluare, reorganizare judiciară şi lichidare, consultanţă fiscală, cu respectarea reglementărilor specifice fiecăreia dintre activităţile respective şi a principiului independentei, după caz.” 

	Nemodificat
	

	 5
	3. Articolul 5 va avea următorul cuprins:

„Art. 5. - (1) Se înfiinţează Camera Auditorilor Financiari din România, denumită în continuare Camera, persoană juridică autonomă, potrivit legii, care funcţionează ca organizaţie profesională de utilitate publică fără scop patrimonial. 

 (2) Camera este autoritatea competentă care organizează, coordonează şi autorizează desfăşurarea activităţii de audit financiar în România. 

 (3) Camera elaborează următoarele reglementări:
a) Regulamentul de organizare şi funcţionare a Camerei. Regulamentul se aprobă prin hotărâre a Guvernului. Regulamentul  cuprinde prevederi referitoare la:

 -  organele de conducere a Camerei şi modul de alegere a acestora;

 -  atribuţiile şi răspunderile Camerei;

 - regulile şi condiţiile de atribuire, respectiv de retragere a calităţii de auditor financiar, în condiţiile legii;

 - cerinţele privind asigurarea pentru riscul profesional în exercitarea activităţii de audit financiar;

 - regulile privind investigarea abaterilor disciplinare, dispunerea sancţiunilor disciplinare şi procedura de disciplină, în condiţiile legii;

 - alte norme necesare ducerii la îndeplinire a atribuţiilor Camerei;
b)  codul etic;

c)  standardele de audit;

d)  normele de desfăşurare a examenului de aptitudini profesionale;

e)  normele privind procedurile de control al calităţii auditului financiar;

f)  regulile privind pregătirea continuă a auditorilor financiari;

g)  normele privind procedurile minimale de audit;

h)  normele privind documentarea în audit;

i)  normele privind sistemul de asigurare a calităţii;

j)  normele privind raportarea auditului.

(4) Reglementările prevăzute la alin. (3) lit. a) - i) se aprobă prin hotărâri ale Consiliului Camerei; 
(5) Camera are următoarele atribuţii:
a) atribuie calitatea de auditor financiar şi emite autorizaţii pentru exercitarea acestei profesii în condiţiile stabilite de Regulamentul de organizare şi funcţionare;

b) organizează şi urmăreşte programul de pregătire continuă a auditorilor financiari;

c) controlează calitatea activităţii de audit financiar;

d) promovează actualizarea legislaţiei prin instituţiile abilitate, precum şi a normelor de audit financiar şi audit intern, în concordanţă cu prevederile legii şi reglementările instituţiilor profesionale europene şi internaţionale în domeniu;

e) adoptă normele interne privind activitatea Camerei;

f) retrage dreptul de exercitare a profesiei de auditor financiar, în condiţiile prevederilor Regulamentului de organizare şi funcţionare a Camerei;

g) asigură reprezentarea internaţională a profesiei de auditor financiar din România;

h) adoptă alte norme privind auditul statutar, în condiţiile legii;

i) adoptă reguli, norme şi instrucţiuni în aplicarea prezentei ordonanţe de urgenţă, prin care să se asigure respectarea prevederilor legii.”
	Nemodificat
Nemodificat
Nemodificat
 „ (4) Reglementările prevăzute la alin. 3 lit. b) - j) se aprobă prin hotărâri ale Consiliului Camerei;”
Nemodificat

	Având în vedere dispoziţiile art. 5, alin. 3 lit. a).

	 6
	4. La articolul 6, alineatul (5) se abrogă.

	Nemodificat
	

	 7
	5. Articolul 8 va avea următorul cuprins: 

  „Art. 8. - (1) Camera are ca membri auditori financiari persoane fizice care, din punct de vedere al dreptului de exercitare a profesiei, pot fi activi sau nonactivi, şi persoane juridice.  

   (2) Sunt auditori financiari nonactivi membrii Camerei care sunt incompatibili pentru exercitarea activităţii de audit financiar. Situaţiile de incompatibilitate se stabilesc prin Regulamentul de organizare şi funcţionare a Camerei, în condiţiile legii.

   (3) Auditorii financiari, membri ai Camerei, se înscriu în Registrul public pe cele două categorii, activi sau nonactivi, în baza declaraţiei date pe propria răspundere.”

	Nemodificat
	

	 8
	6. Articolul 10 va avea următorul cuprins:

„Art. 10. – (1) Sunt stagiari în activitatea de audit financiar persoanele fizice care îndeplinesc condiţiile stabilite prin normele aprobate de Cameră.    

(2) Pentru a asigura capacitatea de aplicare în practică a cunoştinţelor teoretice a căror testare este inclusă în examen, persoana fizică  efectuează un stagiu de pregătire practică de cel puţin 3 ani, care cuprinde, printre altele, participarea la auditarea situaţiilor financiare anuale sau a situaţiilor financiare anuale consolidate.

(3) Camera poate stabili, prin norme proprii, condiţiile în care pot fi acordate derogări cu privire la testul de cunoştinţe în domeniul financiar-contabil, în vederea accesului la stagiu,  la reducerea vechimii în activitatea financiar- contabilă cerută pentru accesul la stagiu, precum şi de la  testul de cunoştinţe teoretice inclus în examenul de competenţă profesională.”

	Nemodificat
	

	 9
	7. Titlul Capitolului III va avea următorul cuprins:  

„Atribuirea calităţii de auditor financiar, educaţie continuă şi recunoaştere reciprocă.”
	Nemodificat
	

	10
	8. Articolul 11 va avea următorul cuprins:

  „Art. 11. - Condiţiile şi criteriile pe care trebuie să le îndeplinească candidaţii pentru atribuirea calităţii de auditor financiar se stabilesc prin regulamentul emis de Cameră.”
	Nemodificat
	

	11
	9. Articolul 12 va avea următorul cuprins:

„Art. 12. - Camera stabileşte norme pentru aprobarea auditorilor financiari care au fost autorizaţi în alte state membre ale Uniunii Europene, precum şi pentru înregistrarea auditorilor financiari şi a entităţilor de audit din terţe ţări.”

	Nemodificat
	

	12
	10. Articolul 13 va avea următorul cuprins:

„Art. 13 - (1) Calitatea de auditor financiar se atribuie pe bază de examen de competenţă profesională prin care trebuie să se certifice un nivel corespunzător de cunoştinţe teoretice, precum şi aptitudinea de a le aplica.

(2) Examenele pentru atribuirea calităţii de auditor financiar se organizează de Cameră, conform prevederilor Regulamentului de organizare şi funcţionare a Camerei. Este interzisă instituirea oricăror  excepţii de la testul de aplicare a cunoştinţelor în practică din cadrul examenului de competenţă profesională.”

	Nemodificat
	

	13
	11.După articolul 13 se introduc două noi articole, art. 13¹ şi 13², cu următorul cuprins:

 „Art. 13¹. - (1) Auditorii financiari trebuie să urmeze programe adecvate de formare profesională continuă, pentru a-şi menţine cunoştinţele teoretice şi competenţele profesionale la un nivel înalt. Camera emite norme cuprinzând obligaţiile ce revin auditorilor financiari cu privire la formarea profesională continuă a acestora.

(2) Nerespectarea cerinţelor privind formarea profesională continuă se sancţionează potrivit reglementărilor emise în acest sens.

             (3) Camera adoptă standardele de etică profesională şi normele de control intern de calitate al activităţii auditorilor financiari.

            Art. 13². - (1) Camera este autoritatea competentă pentru efectuarea de revizuiri pentru asigurarea calităţii serviciilor prestate de auditorii financiari.

            (2) Camera emite norme şi proceduri de revizuire a calităţii activităţii de audit financiar, precum şi  a altor activităţi desfăşurate de auditorii financiari, potrivit legii.”   
	Nemodificat
	

	14
	12. Articolul 17 se abrogă.
	Nemodificat
	

	15
	13. Articolul 18 va avea următorul cuprins:

„Art. 18 - Profesia de auditor financiar poate fi exercitată numai de persoanele care îndeplinesc condiţiile de independenţă şi integritate prevăzute de legislaţia în domeniu.”
	Nemodificat
	

	16
	14. Articolul 19  se abrogă.
	Nemodificat
	

	17
	15. Titlul Capitolului VII va avea următorul cuprins:

„Supravegherea publică”
	Nemodificat
	

	18
	16. Articolul 26 va avea următorul cuprins:

 „Art. 26. - Activitatea Camerei se desfăşoară sub supravegherea Consiliului pentru Supravegherea Publică a Activităţii de Audit Statutar, potrivit legii.”
	Nemodificat
	

	19
	17. Art. 27 şi 28 se abrogă.
	Nemodificat
	

	20
	18. Articolul 29 va avea următorul cuprins:

  „Art. 29. - La entităţile economice ale căror situaţii financiare trebuie auditate, precum şi la entităţile care optează pentru auditarea situaţiilor financiare, auditul se efectuează potrivit prezentei ordonanţe de urgenţă şi  legislaţiei în vigoare.”

	Nemodificat
	

	21
	19. Articolul 30 va avea următorul cuprins:

„Art. 30. - Ministerul Finanţelor Publice elaborează şi promovează spre adoptare proiecte de acte normative care reglementează organizarea şi funcţionarea Camerei, cu consultarea acesteia şi a Consiliului pentru Supravegherea Publică a Activităţii de Audit Statutar.”
	Nemodificat
	

	22
	20. Titlul Capitolului VIII va avea următorul cuprins: 

„Registrul public”
	Nemodificat
	

	23
	21. Articolul 31 va avea următorul cuprins:

„Art. 31. - (1) Auditorii financiari activi şi nonactivi se înscriu în Registrul public. 

(2) Registrul public se publică anual în Monitorul Oficial al României, Partea I. 

        (3) Modificările intervenite în Registrul public se publică trimestrial în Monitorul Oficial al României, Partea I.”

	Nemodificat
	

	24
	22. Titlul Capitolul IX va avea următorul cuprins:

„Investigaţii şi sancţiuni”
	Nemodificat
	

	25
	23. Articolul 32 va avea următorul cuprins:

 „Art. 32. - Încălcarea prevederilor prezentei ordonanţe de urgenţă, precum şi a reglementărilor emise de Cameră atrage, după caz, răspunderea administrativă sau disciplinară.”
	Nemodificat
	

	26
	24. După articolul 32 se introduce un nou articol, art. 32¹, cu următorul cuprins: 


„Art. 32¹. - Abaterile pentru care se aplică sancţiuni, procedura de constatare şi sancţionare a acestora, precum şi răspunderea auditorului financiar se stabilesc prin norme emise de Cameră.”
	Nemodificat
	

	27
	25. Articolul  33 se abrogă.
	Nemodificat
	

	29
	26. Capitolul X „Dispoziţii tranzitorii”, cuprinzând art. 34 – 37, se abrogă.


	Nemodificat
	

	30
	27. Articolul 38 se abrogă.
	Nemodificat
	

	31
	28. La articolul 39, alineatul (2) se abrogă.
	Nemodificat
	

	32
	29. După articolul 39 se introduce un nou articol, art.40, cu următorul cuprins: 

„Art. 40. – Hotărârile Conferinţei Camerei, ale Consiliului Camerei,  precum şi legislaţia care reglementează organizarea şi funcţionarea Conferinţei Camerei Auditorilor Financiari din România,  se publică în Monitorul Oficial al României, Partea I.”
	Nemodificat
	

	33
	Art.II.- Ordonanţa de urgenţă a Guvernului nr. 75/1999 privind activitatea de audit financiar, republicată în Moditorul Oficial al României, Partea I, nr. 598 din 22 august 2003, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Nemodificat
	


